Source: http://www.zakonypreludi.sk/zz/2002-176
Timestamp: 2016-12-09 01:56:05+00:00
Document Index: 8443605

Matched Legal Cases: ['§ 2', '§ 3', '§ 4', '§ 5', '§ 6', '§ 1', '§ 2', '§ 3', '§ 4', '§ 5', '§ 6', '§ 7']

176/2002 Z. z. Zákon o ochrane a rozvoji územia Bardejov | Aktuálne znenie
Zákony pre ľudíZbierka zákonov SRRočník 2002176/2002 Z. z.Aktuálne znenie
Zákon č. 176/2002 Z. z.Zákon o ochrane a rozvoji územia Bardejov
Kontrola, kontrolný systémKontrolaKultúra, cestovný ruch, zábava, záujmy, lotériaPrírodné pamiatkyMedzinárodné právo a medzinárodné vzťahyMedzinárodné orgány a organizácie
§ 2 - Vymedzenie územia
§ 3 - Správa územia
§ 4 - Zabezpečenie ochrany a rozvoja vymedzeného územia
§ 5 - Finančné zabezpečenie
§ 6 - Kontrola
Aktuálne znenie 10.04.2002
10.04.2002176
10.04.2002ZÁKON
10.04.2002z 13. marca 2002
10.04.2002o ochrane a rozvoji územia Bardejov
10.04.2002Národná rada Slovenskej republiky sa uzniesla na tomto zákone:
10.04.2002§ 1
10.04.2002Účel zákona
10.04.2002Účelom tohto zákona je utvorenie podmienok na plnenie Dohovoru o ochrane svetového kultúrneho a prírodného dedičstva,1) najmä na zachovanie urbanistického jadra Bardejova, zachovanie existujúcich architektonických, umeleckohistorických pamiatok v ich pôvodnom prírodnom prostredí a na zabezpečenie obnovy a oživenia stredovekého historického mesta Bardejov pri súčasnom zachovaní jeho pôvodnosti a celistvosti.
10.04.2002§ 2
10.04.2002Vymedzenie územia
10.04.2002Tento zákon sa vzťahuje na katastrálne územie mesta Bardejov, na ktorom sa nachádzajú historické pamiatky zapísané v Zozname svetového dedičstva.2)
10.04.2002§ 3
10.04.2002Správa územia
10.04.2002Správu vymedzeného územia3) vykonáva mesto Bardejov, ako aj miestne orgány štátnej správy podľa osobitných zákonov.4)
10.04.2002§ 4
10.04.2002Zabezpečenie ochrany a rozvoja vymedzeného územia
10.04.2002(1) Vláda Slovenskej republiky v súčinnosti s ústrednými orgánmi štátnej správy utvára technicko-organizačné a ekonomické podmienky na ochranu a rozvoj vymedzeného územia, najmä
10.04.2002a) napomáha pri zachovávaní a rozvoji administratívneho, hospodárskeho a kultúrneho postavenia Bardejova v rámci Slovenskej republiky,
10.04.2002b) prerokováva a schvaľuje programy podpôr na obnovu a oživenie historického jadra Bardejova, na záchranu a zachovanie historických architektonických pamiatok, na ochranu pôvodného prírodného prostredia vymedzeného územia, ako aj na budovanie potrebnej technickej a sociálnej infraštruktúry (ďalej len „podporný program").
10.04.2002(2) Ministerstvo kultúry Slovenskej republiky v spolupráci s ústrednými orgánmi štátnej správy a s mestom Bardejov vypracováva podporné programy podľa odseku 1 písm. b) a zabezpečuje ich koordináciu a kontrolu uskutočňovania. Na plnenie tejto úlohy môže minister kultúry vymenovať svojho splnomocnenca.
10.04.2002(3) Ústredné orgány štátnej správy spolupracujú pri vypracovaní podporných programov a technicky, organizačne a ekonomicky sa podieľajú na ich plnení.
10.04.2002(4) Mesto Bardejov okrem povinností uvedených v osobitnom zákone5) zabezpečuje, aby
10.04.2002a) stavebná činnosť na území mesta Bardejov zachovávala, obnovovala a dotvárala objekty vo vymedzenom území zapísanom v Zozname svetového dedičstva, pričom sa táto činnosť musí vykonávať na vysokej architektonickej a technickej úrovni a musí zachovávať historický charakter prostredia. Nová výstavba musí harmonicky dotvárať pôvodný historický, architektonický, krajinný a urbanistický výraz Bardejova. Kompozičné a výškové usporiadanie novej výstavby nesmie v diaľkových pohľadoch rušivo ovplyvňovať panorámu a siluety dominánt pamiatkovej rezervácie,
10.04.2002b) hospodárska činnosť v Bardejove svojím charakterom, dopravnými a priestorovými nárokmi a akýmkoľvek znečisťovaním prostredia rušivo nevplývala na krajinný, architektonický a urbanistický ráz mesta,
10.04.2002c) príprava a uskutočnenie všetkých terénnych úprav, dopravných, vodohospodárskych, energetických, telekomunikačných a ostatných stavieb a prevádzka inžinierskych sietí nenarušila architektonický výraz jednotlivých pamiatkových objektov i pamiatkovej rezervácie ako celku.
10.04.2002(5) Mesto Bardejov dbá na to, aby stavebná a hospodárska činnosť na vymedzenom území neohrozovala zachovanie podstaty historických pamiatok zapísaných v Zozname svetového dedičstva a rušivo nevplývala na ich historický vzhľad.
10.04.2002§ 5
10.04.2002Finančné zabezpečenie
10.04.2002Ochrana a rozvoj historického jadra mesta Bardejov zapísaného do Zoznamu svetového dedičstva sa finančne zabezpečujú z týchto zdrojov:
10.04.2002a) z rozpočtu mesta Bardejov,
10.04.2002b) z rozpočtov ústredných orgánov štátnej správy, rozpočtov rozpočtových organizácií a príspevkových organizácií ako právnických osôb štátu v súlade so schválenými podpornými programami a s osobitným predpisom,6)
10.04.2002c) z dotácií a transferov zo štátneho rozpočtu,
10.04.2002d) z darov, dotácií a grantov neštátnych inštitúcií, právnických osôb a fyzických osôb,
10.04.2002e) z finančného pokrytia programov Európskej únie a medzinárodných fondov podporujúcich ochranu svetového kultúrneho a prírodného dedičstva.
10.04.2002§ 6
10.04.2002Kontrola
10.04.2002Kontrolu ochrany a starostlivosti o územie zapísané v Zozname svetového dedičstva vykonáva Ministerstvo kultúry Slovenskej republiky v súčinnosti s Pamiatkovým úradom Slovenskej republiky, Krajským pamiatkovým úradom v Prešove, Okresným úradom Bardejov v rozsahu svojej príslušnosti a pôsobnosti podľa osobitných predpisov7) a s mestom Bardejov v rozsahu svojej právomoci.8)
10.04.2002§ 7
10.04.2002Záverečné ustanovenie
10.04.2002Tento zákon nadobúda účinnosť dňom vyhlásenia.
10.04.2002Rudolf Schuster v. r.
10.04.2002Jozef Migaš v. r.
10.04.2002Mikuláš Dzurinda v. r.
Poznámky pod čiarou 10.04.20021) Dohovor o ochrane svetového kultúrneho a prírodného dedičstva (oznámenie č. 159/1991 Zb.).
10.04.20022) Zápis Výboru pre svetové dedičstvo UNESCO z 30. novembra 2000.
10.04.20023) Nariadenie vlády Slovenskej republiky č. 596/2001 Z. z. o pamiatkových rezerváciách Bardejov, Bratislava, Kežmarok, Levoča, Prešov, Spišská Kapitula a Spišská Sobota.
10.04.20024) Zákon Slovenskej národnej rady č. 369/1990 Zb. o obecnom zriadení v znení neskorších predpisov.
10.04.20025) Zákon č. 49/2002 Z. z. o ochrane pamiatkového fondu.
10.04.20026) Zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov.
10.04.20027) Zákon č. 49/2002 Z. z.
Zákon Národnej rady Slovenskej republiky č. 222/1996 Z. z. v znení neskorších predpisov.
10.04.20028) Zákon č. 49/2002 Z. z.